1. Prajñāpāramitā, mis tähendab ühelt poolt kirjalikku teksti, mille lugemine viib teadvuse kõrgemasse seisundisse, teiselt poolt aga seda teadvuse kõrgemat seisundit ennast, kus on võimalik ka ise samasugust teksti luua. 2. Sarvajñatā, mis tuleneb samuti tüvest jñā, tähendab 'kõigeteadmist'. 3. Anuttarā samyaksambodhi, mille põhisõna on bodhi ehk 'virgumine', eesliited samyak + sam tähendavad 'täiuslikku, lõplikku' ning anuttarā - 'kõige kõrgemat'; kokku võib seda terminit tõlkida siis 'kõige kõrgemaks täiuslikuks lõplikuks virgumiseks'. 4. Tathatā on 'nõndasus', niisugune olek, mille kohta muud sõnad jäävad tähenduslikult veidi kitsaks, nii et saabki vaid öelda tathatā. Tathā on 'nõnda' ja tathatā on 'nõndasus'; mina olen nõndasuses.